El Centre Cultural Tívoli acull el I Congrés Burjassot Cultura Solidària
2025-07-24

Organitzat per l’Associació “Todos con Álex Sturge Weber Espanya”, el Centre Cultural Tívoli acollirà el dissabte 1 d’octubre eI I Congrés Burjassot Cultura Solidària. Un dia en el qual es vol donar visibilitat a la síndrome d’Sturge Weber, un trastorn neurocutàni congènit que pateix Álex, un xiquet del municipi.

Amb entrada gratuïta, tan sols es demana als assistents que aporten un quilo d’aliments que serà donat al banc d’aliments de Kanguros_Lv, el dia estarà ple de diversió. Al matí, a partir de les 10 hores, tindrà lloc una projecció i xerrada sobre l’Steampunk, impartida per l’associació Steampunk Valencia. A les 11 hores, serà el taller de ioga per a xiquets i xiquetes, impartit per Sergio Guinot i, poc abans de les dotze, tindrà lloc la projecció del curtmetratge “Margarita”, nominat al Goya al millor curt d’animació 2010. A les 12:30 hores serà el taller de remeis naturals, impartit per Circe, autora de l’agenda Eea.

Després del descans per al dinar, a les 16:30 hores serà la presentació de la novel·la “La lucha”, llibre que tracta sobre l’assetjament i la lluita d’un xiquet malalt d’Stuge weber. Mitja hora més tard, a les 17 hores, es presentaran els llibres “Ciudadano o Soldado” i “El internado”, de mans de la seua autora, Mireia Giménez Higón.

A meitat de vesprada, sobre les 18:30 hores, tindrà lloc una nova presentació, en aquest cas de mans de Cristina Montesa Andreu, de la novel·la juvenil-romàntica “Heredera”; presentació que donarà pas a les 19:15 hores a la conferència sobre alimentació impartida per Jetsa, autora del lliure “SOS, hay un erizo en mi cocina”.

Per a acabar la jornada, a les 20 hores hi haurà una conferència sobre les malalties rares i la seua adaptació al món real i, a les 20:45 hores una taula redona amb associacions i organitzacions vinculades a aquestes malalties. A les 21:15 hores tindrà lloc el sorteig i el tancament del dia.

Durant tota la jornada hi haurà taules informatives i solidàries i en la taula de “Todos con Álex” podran deixar taps. A més, hi haurà llibreria on poder adquirir els llibres dels autors que estiguen en l’esdeveniment i també es col·locaren taules on els autors podran dedicar i signar els seus exemplars.